SET สัปดาห์นี้ “เสี่ยงพักฐาน” ยอดโควิดพุ่งทะลุ 2 พันราย! แนะสะสม 14 หุ้น Outperform ตลาดฯ
SET สัปดาห์นี้ "เสี่ยงพักฐาน" ยอดโควิดพุ่งทะลุ 2 พันราย! แนะสะสม 14 หุ้น Outperform ตลาดฯ
26 เม.ย. 2564

Weekly outlook : “Sideways/Down” ต้าน 1,566/1,575 จุด รับ 1,529/1,510 จุด
บล.โนมูระ พัฒนสิน ระบุในบทวิเคราะห์แนะนำประเด็นที่น่าจับตาสัปดาห์นี้ (26 – 30 เม.ย.64)
กลยุทธ์การลงทุน : เสี่ยงพักฐานในกรอบถัดไป 1,540 – 1,510 จุด(หากตัวเลขผู้ติดเชื้อและผู้เสียชีวิตเร่งตัวช่วงวันนี้- 30 เม.ย.) กลยุทธ์เน้นขายทำกำไรบางส่วน จากหุ้นที่มีกำไรส่วนต่าง เพื่อสะสมสภาพคล่อง รอจังหวะพักฐาน สะสมกลุ่มที่คาดว่าจะ Outperform ได้แก่กลุ่มชิ้นส่วนฯ (HANA, KCE) Consumer Finance (SAWAD) โรงไฟฟ้า (RATCH, GPSC) กลุ่มสื่อสาร (INTUCH) กลุ่มโรงพยาบาล (BDMS, BCH) กลุ่มเครื่องดื่ม (ICHI, SAPPE) กลุ่มซ่อมแซมบ้าน (HMPRO, GLOBAL) และ High Yield (KKP, SPALI) โดยคงแนะน้ำหนักการลงทุนในหุ้นที่ 45%
หุ้นเด่นสัปดาห์นี้ : แนะนำ TVO, BEC, BDMS ส่วนสัปดาห์ก่อน SCGP, ICHI, BDMS ให้ผลตอบแทนเฉลี่ย -0.38% แย่กว่าดัชนีฯที่ให้ผลตอบแทน 0.30%
1) TVO (TP 42.00) : คาดผลประกอบการ 1H21 โดดเด่น รับราคาถั่วเหลืองขาขึ้น
2) BEC (TP 11.20) : หุ้น Turnaround ที่ผลประกอบการจะค่อยๆ ฟื้นตัว
3) BDMS (TP 27.00) : กำไรปีนี้เด่น + นายกฯเปิดทางให้รพ.เอกชนนำเข้าวัคซีนได้